Na osnovu Zakona o upravljanju otpadom (»Sl.list CG« br. 34/2024), Odluke o imenovanju komisije br. 10-00-11399 od 13.03.2024.godine, Elektroprivreda Crne Gore AD Nikšić objavljuje

**POZIV**

**za prikupljanje pisanih ponuda,**

**radi trajnog zbrinjavanja otpada**

**1. Predmet postupka:**

Predmet je otpad, prema obimu, količini i vrsti, kako je to naznačeno u specifikaciji:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Rb** | **Materijal i šifra otpada** | **Vrsta otpada** | **Lokacija**  | **Procijenjena vrijednost otpada** **bez PDV-a****(€/t)** | **Jedinica mjere** | **Procj. količina (t)** | **Cijena/kg bez PDV-a** | **Ukupno bez PDV-a** |
| 1 | 10 02 07\* - Čvrsti otpad koji sadrži opasne supstance nastao tretmanom gasa | Elektrolučna prašina. Na prostoru EPCG-Željezara Nikšić u pogonu Vučionice je skladištena elektrolučna prašina procijenjene količine oko 3800 tona, većinom pakovane u džambo vreće od 2 tone.  | EPCG-Željezara Nikšić | 1.500.000 € | t | 3.800 |  |  |
| **Ukupno bez PDV-a:** | **€** |
| **PDV:** | **€** |
| **Ukupno sa PDV-om:** | **€** |

Napomena:

* Period važenja ponude 60 dana.
* Ponuđači ne mogu ponuditi cijenu iznad procijenjene vrijednosti otpada.

**2. Uslovi i način plaćanja**

Naručilac će plaćanje vršiti na sljedeći način:

* 200.000,00 € biće plaćeno avansno u roku od 15 dana nakon što se ispune sljedeći uslovi:
1. potpisan Ugovor o zbrinjavanju otpada između EPCG AD i izabranog ponuđača;
2. potpisan Ugovor između izabranog ponuđača i kompanije koja trajno zbrinjava otpad/uvoznik otpada;
3. ispostavljena avansna faktura odobrene od strane Naručioca i
4. dostavljena Garancija za avansno plaćanje
* plaćanje za zbrinuti otpad vršiće se sukcesivno, za svaki zbrinuti kontigent otpada od minimalno 300 t u roku od 15 dana od dana ispostavljanja fakture i dostavljanja potvrde da je otpad trajno zbrinut. Svako plaćanje za zbrinuti otpad će biti umanjeno za pripadajući dio avansa do otplate potpunog iznosa datog avansa.

Tačna količina i vrijednost otpada, utvrdiće se mjerenjem-vaganjem kod ovlašćene organizacije u trenutku primopredaje otpada, a na osnovu vagarskih listova potpisanih od strane ovlašćenih lica Naručioca i Operatera otpada sa kojim se zaključi Ugovor. Jedinične cijene po toni date u ponudi, se ne mogu mijenjati. U ukupnu cijenu su uračunati svi zavisni troškovi pakovanja/prepakivanja, utovara, transporta, mjerenja – vaganja otpada.

**3. Uslovi i podobnost ponuđača**

U postupku može da učestvuje samo ponuđač koji:

1. je registrovan za obavljanje djelatnosti. Dokaz o registraciji kod organa nadležnog za registraciju;
2. ima dozvolu (licencu ili drugi akt) za obavljanje djelatnosti koja je predmet poziva, u skladu sa zakonom,

- Rješenje o upisu u registar trgovaca i posrednika otpadom koji je predmet zbrinjavanja, izdato od strane Agencije za zaštitu životne sredine Crne Gore.

Ponuđači koji na dan javnog otvaranja ponuda ne posjeduju Rješenje o upisu u registar trgovaca i posrednika otpadom koji je predmet zbrinjavanja, izdato od strane Agencije za zaštitu životne sredine Crne Gore, imaju mogućnost da dostave Rješenje o upisu u registar trgovaca i posrednika otpadom izdato od nadležnog organa iz matične države, pri čemu je u tom slučaju u obavezi da u slučaju da se izabere za najpovoljnijeg ponuđača, isti dostavi Rješenje o upisu u registar trgovaca i posrednika otpadom koji je predmet zbrinjavanja izdato od strane Agencije za zaštitu životne sredine Crne Gore u roku od 30 dana od dana donošenja Odluke o izboru najpovoljnije ponude. U slučaju da izabrani ponuđač ne obezbijedi navedeno Rješenje, Naručilac će smatrati da je isti odustao od ponude i aktiviraće Granciju za dobro izvršenje ugovora, odnosno zadržati uplaćeni depozit.

1. Dokaže da kompanija koja trajno zbrinjava otpad/uvoznik otpada posjeduje minimum iskustva na kvalitetnom i uspješnom izvršavanju poslova trajnog zbrinjavanja istih ili sličnih vrsta otpada, što se dokazuje dostavljanjem tri potvrde izdate od strane Naručilaca ili nadležnih organa u prethodnih 5 godina uključujući i godinu u kojoj je objavljen Javni poziv, koje sadrže opis i vrijednost predmeta ugovora, vrijeme realizacije ugovora i konstataciju da je isti ili sličan otpad trajno zbrinut, a od kojih minimum jedna mora biti minimalne vrijednosti 1.500,000.00 € po zaključenom Ugovoru.
2. u periodu od dvije godine prije dostavljanja poziva nije osuđen za krivično djelo i da mu nije izrečena mjera zabrane obavljanja djelatnosti u vezi sa krivičnim djelom;
3. je izmirio sve dospjele obaveze po osnovu poreza i doprinosa za penzijsko i zdravstveno osiguranje;
4. je uplatio depozit u iznosu od 10% vrijednosti ponude ili dostavio garanciju za ozbiljnost ponude u iznosu od 10% vrijednosti ponude;
5. dostavi pismo namjere od strane kompanija koja trajno zbrinjava otpad/uvoznik otpada, kojim se potvrđuje da će otpad zaprimiti i trajno zbrinuti u predviđenom roku od 6 mjeseci nakon dobijanja svih potrebnih dozvola za izvoz i prekogranični promet otpada.

U okviru ponude dostaviti sljedeće:

1. Naziv i sjedište pravnog lica;
2. Matični broj pravnog lica;
3. Ime i prezime lica za komunikaciju sa Naručiocem, broj telefona, e-mail;
4. Broj računa i naziv banke;
5. Finansijski dio ponude;
6. Period važenja ponude.
7. Dokaz o registraciji;
8. Rješenje o upisu u registar trgovaca i posrednika otpadom koji je predmet zbrinjavanja, izdato od strane Agencije za zaštitu životne sredine Crne Gore;
9. Dokaz o uplati depozita ili garancija za ozbiljnost ponude;
10. Potvrde/reference kao dokaz iskustva na kvalitetnom i uspješnom izvršavanju poslova trajnog zbrinjavanja otpada;
11. Dokaz o neosuđivanosti;
12. Dokaz o izmirenim poreskim obavezama;
13. Pismo namjere od strane kompanija koja trajno zbrinjava otpad/uvoznik otpada.

Svi dokumenti, podnijeti uz ponudu, treba da budu povezani neprekidnom trakom (jemstvenikom) u jednu cjelinu i zapečaćeni tako da se ne mogu naknadno ubacivati, odstranjivati ili zamjenjivati pojedinačni listovi, odnosno prilozi, a da se vidno ne oštete listovi ili pečat. Svi dokumenti dostavljeni u ponudi moraju biti u formi originala ili ovjerene kopije i prevedeni od strane sudskog tumača na službeni jezik u Crnoj Gori.

Nije dozvoljeno dostavljenje alternativnih ponuda.

Ponuđač sa kojim se potpiše ugovor se obavezuje da:

1. obezbijedi izvozne dozvole u roku od 6 mjeseci od dana potpisivanja Ugovora i
2. dostavi potvrde da je otpad trajno zbrinut roku od 6 mjeseci od dana dobijanja izvoznih dozvola.

Obaveza izabaranog operatera otpada je da dostavi EPCG AD pisani dokaz da je otpad trajno zbrinut, što će biti definisano Ugovorom. Otpad se preuzima u viđenom stanju bez prava na naknadnu reklamaciju,

Ponuđač je obavezan da preuzme kompletnu odgovornost za bezbjedan rad i zaštitu okoline, tokom pakovanja/prepakivanja, preuzimanja, odnosno utovara i transporta, kao i trajnog zbrinjavanja predmetnog otpada.

**4. Uplata depozita/Garancija ozbiljnosti ponude**

Ponuđači se obavezuju da uplate depozit u iznosu od 10% vrijednosti ponude na žiro račun 535-55-11 ili da dostave bezuslovnu i na prvi poziv naplativu garanciju ponude u iznosu od 10% vrijednosti ponude kao garanciju ostajanja u obavezi prema ponudi u periodu važenja ponude i 5 dana nakon isteka važenja ponude.

Dokaz o uplati depozita ili garancija za ozbiljnost ponude se dostavljaju u ponudi.

Uplaćeni depozit se neće vratiti/Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor.

Ponuđačima čija se ponuda ne prihvati zbog određenih nedostataka, iznos depozita će biti vraćen u roku od 10 (deset) dana od dana donošenja Odluke o izboru najpovoljnije ponude. Ostalim ponuđačima čije su ponude rangirane iza izabranog ponuđača, uplaćeni iznos depozita će biti vraćen u roku od 5 dana od dana potpisivanja Ugovora ili donošenja Odluke o poništenju postupka.

**5. Kriterijum za izbor najpovoljnije ponude je »najniža ponuđena cijena za zbrinjavanje otpada«.**

**6. Pojašnjenja Javnog poziva, vrijeme i mjesto uvida u otpad**

Za vrijeme trajanja Poziva za dostavljanje ponuda za trajno zbrinjavanje otpada zainteresovani ponuđači mogu dobiti sva potrebna obavještenja od osobe za kontakt.

Zainteresovani ponuđači otpad mogu pogledati u toku trajanja Poziva, radnim danima od 9-14h zakazivanjem termina obilaska kod kontakt osobe.

Osoba za kontakt:

Ljiljana Bajović, tel: 382 68 092 113, 382 67 419 357; mail: ljiljana.bajovic@epcg-znk.com

**7.** **Vrijeme i mjesto podnošenja ponude**

Ponude dostaviti u zapečaćenoj koverti sa naznakama »ZA POZIV ZA DOSTAVLJANJE PONUDA ZA TRAJNO ZBRINJAVANJE OTPADA« i **»NE OTVARAJ prije zvanične sjednice Komisije za otvaranje ponuda«.** Na koverti moraju biti naznačeni i osnovni podaci o ponuđaču (naziv i adresa).

Ponude se dostavljaju na adresu:

EPCG AD Nikšić, ul. Vuka Karadžića br. 2, Nikšić ili neposredno na arhivi EPCG AD Nikšić do dana **16.07.2024. godine do 09:30h** u zapečaćenom omotu.

**8.Vrijeme i mjesto javnog otvaranja ponuda**

Javno otvaranju ponuda, kojem mogu prisustvovati ovlašćeni predstavnici ponuđača, uz pisano ovlašćenje, biće održano nakon isteka krajnjeg roka za prijem ponuda **16.07.2024. godine u 10:00h** u prostorijama EPCG, ul. Vuka Karadžića 2, Nikšić.

Ponude dostavljene poslije navedenog roka, kao i one koje su nepotpune ili nijesu zapečaćene neće se razmatrati.

Ukoliko dva ili više ponuđača ponude istu cijenu, ponuda će se licitirati na licu mjesta.

**9.** **Rok za donošenje odluke**: **20 dana** od dana otvaranja ponuda.

**10. Druge informacije**

Izabrani ponuđač, sa kojim će se zaključiti Ugovor o zbrinjavanju otpada, obavezan je da se pridržava, odnosno postupa u svemu u skladu sa odredbama Zakona o upravljanju otpadom (»Sl.list CG« br. 34/2024),odredbama Pravilnika o bližem sadržaju dokumentacije koja se podnosi uz zahtjev za izdavanje dozvole za uvoz, izvoz i tranzit otpada, listi klasifikacije otpada i sadržaju i načinu vođenja registra izdatih dozvola (»Sl.list CG«, br. 83/2016 i 76/2017) i odredbama Bazelske konvencije o kontroli prekograničnog kretanja opasnih otpada i njihovom odlaganju.

Izabrani ponuđač je dužan da zaključi Ugovor o zbrinjavanja otpada u roku od 10 dana od dana nakon što mu Naručilac dostavi Ugovor na potpisivanje, a nakon potpisivanja Odluke o izboru najpovoljnije ponude.

Ponuđač čija ponuda bude izabrana kao najpovoljnija je dužan da uz potpisan ugovor dostavi naručiocu:

1. bezuslovnu i plativu na prvi poziv garanciju za avansno plaćanje, na iznos ugovorenog avansa, koja će biti na snazi dok uplaćeni avans ne bude otplaćen, s tim što će se njen iznos smanjivati za otplaćeni iznos;
2. bezuslovnu i plativu na prvi poziv garanciju za dobro izvršenje ugovora za slučaj povrede ugovorenih obaveza u iznosu od 15 % od vrijednosti ugovora;
3. potpisan Ugovor između izabranog ponuđača i kompanije koja trajno zbrinjva otpad/uvoznik otpada.

Naručilac ima pravo da obustavi postupak u slučaju da ocijeni da konačna ponuda ne zadovoljava zahtijeve EPCG AD Nikšić, takođe Naručilac ima pravo sve do zaključivanja Ugovora o izvršenju posla da osustane od istog, a da podnosioci prijava niti bilo koje pravno i fizičko lice neće imati pravo da zahtijevaju bilo kakvu naknadu štete i troškova nastalih direktno i indirektno kao posledica učešća na ovom Javnom pozivu.